**SENIORIAPTEEKKARIT RY JÄSENKIRJE 3/2021**

**Hyvät Seniori-kollegat**

Kuten puheenjohtaja kevätkokouksessa kertoi, **HY:n Farmasian tiedekunta** oli tarjoutunut järjestämään meille ajankohtaisia kuulumisiaan esittelevän **virtuaalitilaisuuden.** Kevätkokouksessa suhtauduttiin asiaan innostuneesti ja tapahtuma onkin toteutumassa **27.5. klo 15.00 Teams-sovelluksella.**

Tiedekunnan puolelta mukana ovat dekaani **Jouni Hirvonen**, varadekaani **Jari Yli-Kauhaluoma** ja yhteyspäällikkö **Arja Kosonen**. Muiden ajankohtaisten asioiden ohella he kertovat mm. varainhankinnasta kestävän farmasian professuurihankkeeseen. Siitä onkin jo tovi, kun itse farmasian laitoksella opiskelimme. Monet asiat ovat varmuudella nyt toisin. Mielenkiintoinen ja todennäköisesti nostalgisiakin tunteita herättävä katsaus on siis odotettavissa.

**Tervetuloa mukaan!**

**Ilmoittautumiset 24.5.** mennessä Leena Seppälälle (leena.seppala@apteekit.net)

**Teams-linkki ja osallistumisohjeet tulevat SAL:n järjestöpäällikkö Jenni Vartiaiselta 26.5.**

Ystävällisin keväthelleterveisin ja mukavaa kesänaikaa toivottaen Hallitus

psta Anja Järvinen, sihteeri